Lietuvos kurčiųjų draugija

Lietuvos kurčiųjų draugija (toliau LKD) – tai savanoriška, nepriklausoma, nepolitinė Lietuvos kurčiuosius vienijanti asociacija, įsteigta 1938 m. kovo 24 d. Organizacija atstovauja ir gina kurčiųjų teises, organizuoja tarptautinius ir nacionalinius renginius, skleidžia kurtiesiems aktualią kultūrinę, edukacinę medžiagą, padeda jiems realizuoti teisę į darbą, mokslą, profesijos siekimą, poilsį. Burdama klausos negalią turinčius asmenis, draugija padeda įgyvendinti savo narių socialinės integracijos į visuomenę poreikius. LKD taip pat plėtoja kurčiųjų santykius su visuomene, skleidžia informaciją apie kurčiųjų gyvenimo būdą, kultūrą, lietuvių gestų kalbą. Pagrindinė draugijos būstinė įsikūrusi Vilniuje, Šv. Kazimierio g. 3. 

Nuo 2018-ųjų penkerių metų kadencijai įstaigai vadovauti išrinktas draugijos prezidentas Kęstutis Vaišnora.

 Narių kaita 
+Lietuvos kurčiųjų draugijos narių skaičiaus kaitaVyriausioji enciklopedijų redakcija. (1986). Tarybų Lietuvos enciklopedija 2. Kaunas: K. Poželos spaustuvėMetai19501960198519962017201820192020Narių skaičius2341576333132402728276927263071

 Istorija 

1933 m. Jadvygos Tūbelienės iniciatyva Kaune buvo įkurta Žmogaus globos draugija 1938 metais Kaune įsteigia kurčnebylių mokyklą-institutą.Aldona Račkelienė. (2015). Socialinės globos Lietuvoje istoriniai aspektai Draugija rūpinosi kurčiųjų švietimu, mokytojų parengimu, siuntimu stažuotis į Vokietiją, Olandiją.Aldona Račkelienė. (2015). Socialinės globos Lietuvoje istoriniai aspektai Tų pačių metų kovo 24 d. aklojo Prano Daunio ir kurčiojo aktyvisto Petro Makutėno, grupės gydytojų, pedagogų ir kitų visuomenės atstovų iniciatyva Vidaus reikalų ministerijos draugijos registre įregistruojama ir Kaune įkuriama Kurčiųjų nebylių globos draugija, labdaringais tikslais šelpusi kurčiuosius, besirūpinusi jų švietimu.  1939 metais draugija įkuria kurčiųjų mokyklą, kurioje po metų mokėsi 70 vaikų. Žmogaus globos ir Kurčiųjų nebylių globos draugijų veiklą 1940 metais nutraukė sovietinė okupacija. 1944 metais įkuriama Lietuvos kurčiųjų draugija, globojama Socialinio aprūpinimo ministerijos; į draugiją priimami visi šalies kurtieji. 1986 metais draugijai priklausė trys gamybinio mokymo kombinatai (Vilniuje, Kaune, Panevėžyje), penki kultūros namai (Vilniuje, Kaune, Panevėžyje, Šiauliuose, Klaipėdoje), septyni klubai (Alytuje, Marijampolėje, Ukmergėje, Telšiuose, Utenoje, Plungėje, Tauragėje) ir vienas teatras Vilniuje „Mimika“, įkurtas 1953 m., 1982 metais gavęs liaudies teatro vardą.Vyriausioji enciklopedijų redakcija. (1986). Tarybų Lietuvos enciklopedija 2. Kaunas: K. Poželos spaustuvė  Nuo 1989 m. draugija leidžia mėnraštį Akiratis. 1990 Vilniuje įsteigta Lietuvos kurčiųjų sporto federacija. Lietuvai atkūrus Nepriklausomybę, Lietuvos kurčiųjų draugija tapo Lietuvos nebylių sąjungos veiklos tęsėja ir pareigų perėmėja. 1991 metais draugijos pirmininku išrinktas Petras Gasiūnas. 1992 metais LKD įstojo į Pasaulinę kurčiųjų federaciją, o 2006 metais tapo Europos kurčiųjų sąjungos nare.

 Vadovai 

 1946 m. – 1950 m. – Jonas Glembockis;
 1972 m. – 1984 m. – Vytautas SkobasVyriausioji enciklopedijų redakcija. (1986). Tarybų Lietuvos enciklopedija 2. Kaunas: K. Poželos spaustuvė;
 1984 m. – Algirdas JakaitisVyriausioji enciklopedijų redakcija. (1986). Tarybų Lietuvos enciklopedija 2. Kaunas: K. Poželos spaustuvė;
 1991 m. – Petras Gasiūnashttps://www.lrytas.lt/lietuvosdiena/aktualijos/2018/03/27/news/lietuvos-kurciuju-draugijos-jubiliejus-dziaugsmas-liejosi-gestu-kalba-5461744;
 Iki 2013 m. – Roma Klečkovskajahttp://www.lkd.lt/r-kleckovskaja-rankdarbiu-namu-jaukumui-kureja;
 2013 m. – 2018 m. – Vytautas Pivoras;
 2018 m. – 2023 m. – Kęstutis Vaišnora.
 2023 m. – dabar – Vaida Lukošiūtė

 Šaltiniai 

 Nuorodos 
 Oficiali svetainė
 Facebook paskyra
 Instagram paskyra
 YouTube paskyra